Drífa Snædal : „ Ef fargjaldið er of lágt eru það aðrir sem greiða flugmiðann “ Drífa Snædal , forstjóri ASÍ , fjallar í pistli um launakostnað Play , nýs flugfélags , sem kynnt var í vikunni sem verður talsvert lægri en hjá WOW . Hún gagnrýnir að samið hafi verið um kaup fyrir flugliða áður en nokkur hefur verið ráðinn . Forseti ASÍ gagnrýnir að samið hafi verið um kjör flugliða hjá nýju flugfélagi , Play , áður en nokkur er ráðinn . Hún segir það valda verulegum áhyggjum . „ Það er fátt sem landinn kann betur að meta en ódýr flugfargjöld til útlanda . En ef fargjaldið er of lágt eru það aðrir sem greiða flugmiðann , “ segir Drífa Snædal , forseti ASÍ , í vikulegum pistli sínum . Umfjöllunarefni pistilsins er launakostnaður Play , nýs flugfélags , sem kynnt var í vikunni , en í gær var greint frá því að launakostnaður fyrirtækisins yrði allt að 27 - 37 prósent minni en var hjá WOW air . „ Aðaleigandi og forstjóri þess flugfélags sem fór svo eftirminnilega á hausinn í mars síðastliðnum og kostaði 2000 manns vinnuna sagði launakostnaðinn hafa farið með félagið á hausinn . Ekkert er fjær lagi eins og alþjóð veit – hann var alveg einfær um að koma því á hausinn . En það er full ástæða til að velta því fyrir sér hvernig hægt verður að greiða enn lægra verð fyrir vinnuframlag en gert var hjá WOW og nú er gert hjá Icelandair , “ segir Drífa í pistli sínum . Hún segir ýmsar vísbendingar í kynningarefni félagsins fyrir fjárfesta þar sem er sögð eiga að vera „ „ betri nýting “ á áhöfnum , sem sagt meiri vinna fyrir sömu laun . “ Þar sé vísað í kjör sem flugliðum hefur boðist á Írlandi sem er talin bækistöð flugfélaga sem halda kostnaði niðri með lágum launum og mikilli vinnu . Hafi samið áður en nokkur er ráðinn Drífa segir að það veki verulegar áhyggjur að stéttarfélag hafi samið um kaup fyrir flugliða áður en nokkur hefur verið ráðinn og því sé erfitt að sjá hvort að þau muni koma að eigin samningi . „ Það eru því sannanlega ekki fulltrúar stéttarinnar sem semja um kaup og kjör heldur standa frammi fyrir orðnum hlut . Þetta brýtur í bága við allar grunnstoðir stéttarfélaga og rétt þeirra til þess að tryggja hagsmuni félagsmanna sinna með kjarasamningum , “ segir Drífa . Hún segir grunnhugsunina um stéttarfélög að fólk komi saman og njóti samstöðunnar „ þegar í harðbakkann slái “ . Það hafi sem dæmi verið ómetanlegt þegar WOW fór á hausinn og ASÍ gat aðstoðað Flugfreyjufélagið við að greiða félagsmönnum laun upp í kröfur þeirra á ábyrgðarsjóð launa til að tryggja að fólk hefði til hnífs og skeiðar þegar launagreiðslur brugðust . „ Það er skýr krafa til nýrra fyrirtækja á markaði að þau virði leikreglur hins íslenska vinnumarkaðar . Undirboð í kjörum kemur öllum við og bitnar á endanum á samfélaginu öllu , bæði launafólki og þeim fyrirtækjum sem virða leikreglur , “ segir Drífa að lokum .